לקריאה נוספת.
• Gerry Shea, Mountain Treks in Alberta, P 146
• Alan Kane, Scrambles in the Canadian Rockies
לוקאס בריאנט
לוקאס בריאנט (באנגלית: Lucas Bryant; נולד ב-28 בספטמבר 1978) הוא שחקן קנדי-אמריקאי המוכר בעיקר בזכות גילום הדמות ניית'ן וורנוס בסדרת הטלוויזיה "הייבן".
ביוגרפיה.
בריאנט נולד בעיירה אלמירה שבאונטריו להורים בעלי אזרחות אמריקאית ממוצא פיני. יש לו אזרחות כפולה קנדית-אמריקאית.
בריאנט נישא לשחקנית האוסטרלית קרסטי הינצ'קליף. ב-2008 נולדה לזוג בת בכורה וב-2015 נולד להם בן. המשפחה מתגוררת בסנטה מוניקה, קליפורניה מאז 2010.
הר פיילוט
איחוד מפלגות הימין
איחוד מפלגות הימין הייתה רשימה ישראלית שהורכבה ממפלגות הבית היהודי, האיחוד הלאומי ועוצמה יהודית, התמודדה בבחירות לכנסת העשרים ואחת וקיבלה חמישה מנדטים.
בבחירות לכנסת העשרים ושתיים התפרקה הרשימה והמפלגות המרכיבות אותה (למעט עוצמה יהודית) הרכיבו, לצד הימין החדש, את רשימת "ימינה" בראשות איילת שקד.
הקמת האיחוד לריצה המשותפת.
לאחר דיונים רבים והסתייגויות רבות, ב-14 בפברואר 2019 הושג הסכם בין מפלגת הבית היהודי בראשות הרב רפי פרץ לבין מפלגת האיחוד הלאומי – תקומה בראשות בצלאל סמוטריץ' על ריצה משותפת בבחירות, בדומה לריצה המשותפת בבחירות לכנסת התשע עשרה ובבחירות לכנסת העשרים אז עמד בראש הרשימה נפתלי בנט. עיקרי ההסכם: במקומות האי-זוגיים ברשימה יוצבו נציגים של מפלגת הבית היהודי ובמקומות הזוגיים יוצבו נציגים של מפלגת האיחוד הלאומי-תקומה, בראש הרשימה יעמוד יו"ר הבית היהודי הרב רפי פרץ, יו"ר האיחוד הלאומי בצלאל סמוטריץ' יוצב שני אך יִבְחַר ראשון תפקיד בממשלה ויהיה נציג הסיעה בקבינט המדיני-ביטחוני ובכך יהיה לשר הבכיר מבין השניים. אם תקבל הרשימה רק תפקיד אחד בממשלה תתקיים רוטציה על התפקיד בין סמוטריץ' לפרץ. אם לרשימה יהיה מספר מושבים אי זוגי בכנסת תתקיים רוטציה בין נציגי שתי המפלגות על המושב האחרון. כל ההחלטות יתקבלו בהסכמת שני הצדדים וחלוקת כל התפקידים תהיה באופן שוויוני על ידי יושבי ראש שתי המפלגות.
ב-20 בפברואר יצאה הודעה משותפת לליכוד ולבית היהודי, ביוזמתו של יו"ר הליכוד, בנימין נתניהו, שלפיה סוכם שרשימת עוצמה יהודית תרוץ ביחד עם הבית היהודי, ובתמורה הליכוד מתחייב לשריין את המקום ה-28 ברשימתו לכנסת עבור ח"כ מהבית היהודי (בפועל, היה זה חבר הכנסת הרב אלי בן-דהן, סגן שר הביטחון), שיוכל לעבור לבית היהודי מיד לאחר היבחרו לכנסת. בן דהן נכנס לרשימת הליכוד במסגרת איחוד מפלגות, תחת מפלגת אח"י, של השר לשעבר, אפי איתם. עוד נאמר באותה הודעה, שנתניהו מבטיח לבית היהודי שני תפקידי שרים משמעותיים בממשלה הבאהבערב אושר ההסכם במרכז הבית היהודי. לעוצמה יהודית הוקצו המקום החמישי והשמיני ברשימה המשותפת.
ניסיון לצרף לאיחוד גם את מפלגת יחד של אלי ישי נכשל, ומפלגתו של ישי רצה לבד ובהמשך פרשה.
לפני האיחוד.
הבית היהודי.
ב-29 בדצמבר 2018 הודיעו יושב ראש המפלגה ושר החינוך בנט, שרת המשפטים איילת שקד וחברת הכנסת שולי מועלם-רפאלי על פרישה מהבית היהודי וריצה במפלגה חדשה בשם הימין החדש. בעקבות פרישת בנט נותרה המפלגה ללא יו"ר.
ב-27 בינואר 2019 אישר מרכז המפלגה את ביטול הפריימריז. יו"ר המפלגה נבחר על ידי מועצה ציבורית, ושאר הרשימה נבחרה על ידי המרכז. כיוון שלא נבחרה אישה לאחד משלושת המקומות הראשונים, תבחר הוועדה אישה למקום השלישי. אשרור היו"ר והבחירות לרשימת המפלגה במרכז נערכו ב-4 בפברואר.
המועמדים לראשות המפלגה היו: תת-אלוף (מיל') הרב רפי פרץ, הרב אבי גיסר, יוסי ברודני, ד"ר רונן שובל, ניצנה דרשן-לייטנר, סגן השר הרב אלי בן-דהן, האלוף (מיל') יפתח רון-טל והרב אליעזר שנוולד. ב-3 בפברואר בחרה המועצה הציבורית ברב רפי פרץ ליו"ר המפלגה ובאותו היום גם התקיימו הפריימריז. ב-13 בפברואר הודיעה הוועדה המסדרת על שריון המקום לאישה לעיתונאית יפעת ארליך, אך ב-21 בפברואר היא פרשה מהרשימה והסבירה זאת בהתנגדותה לחיבור עם עוצמה יהודית והוחלפה במועמדת עידית סילמן.
האיחוד הלאומי־תקומה.
ב-14 בינואר 2019 התקיימו בחירות מקדימות במרכז מפלגת האיחוד הלאומי – תקומה. בצלאל סמוטריץ' זכה ב-83 קולות ובכך הביס את היו"ר המכהן שר החקלאות אורי אריאל שזכה ב-40 קולות. בעקבות בחירתו של סמוטריץ' פרש אריאל מהחיים הפוליטיים.
עוצמה יהודית.
מפלגת עוצמה יהודית בראשות ד"ר מיכאל בן-ארי. ברשימה שובצו נציגיה מיכאל בן-ארי במקום החמישי ועו"ד איתמר בן-גביר במקום השמיני.
בערעור שהוגש לבית המשפט העליון נפסק ברוב קולות שבן-ארי פסול מלהתמודד לכנסת.
המפלגה פרשה מהאיחוד עם מינויים לשרים של הרב רפי פרץ ובצלאל סמוטריץ, בטענה שהרב פרץ סירב לעמוד בהתחייבותו להתפטר מהכנסת (יחד עם סמוטריץ) על מנת לאפשר את כניסתו של בן-גביר. הרב פרץ מצידו טען שהסיכום היה על הפסקה של הכהונה בכנסת במסגרת תיקון בחוק יסוד הממשלה (' מורחב') שלא התאפשר במסגרת ממשלת מעבר.
לאחר האיחוד.
התנועה הרפורמית, מפלגת מרצ וח"כ סתיו שפיר ממפלגת העבודה הגישו עתירות לוועדת הבחירות המרכזית נגד התמודדותם של נציגי "עוצמה יהודית" בבחירות לכנסת. היועץ המשפטי לממשלה, אביחי מנדלבליט, המליץ לוועדת הבחירות המרכזית לפסול את התמודדותו של בן ארי בנימוק שהוא מסית לגזענות. ועדת הבחירות המרכזית החליטה לדחות את העתירות. מפלגת מרצ ערערה על ההחלטה לבית המשפט העליון, אשר ברוב של שמונה שופטים מול דעת יחיד, פסל את מועמדתו של בן-ארי לכנסת. פסק הדין מהווה תקדים, בהיותו מקרה יחיד של פסילת מועמד על בסיס אישי. בעקבות הפסילה הגישה מפלגת "עוצמה יהודית" עתירה לבג"ץ, בדרישה לקדם את איתמר בן גביר למקום שבו שובץ בן ארי, אך העתירה נדחתה.
מארק פלגרינו
מארק רוס פלגרינו (באנגלית: Mark Ross Pellegrino; נולד ב-9 באפריל 1965) הוא שחקן אמריקאי. התפרסם בזכות גילום דמותו של ג'ייקוב בסדרה אבודים ודמותו של לוציפר בסדרה על טבעי.
ביוגרפיה.
פלגרינו נולד ב-9 באפריל 1965 בלוס אנג'לס, קליפורניה לאם ממוצא שוודי ולאב ממוצא איטלקי.
נישא ב-2008 לבמאית הקולנוע טרייסי עזיז והפך לאב חורג לבתה ולבנה.
גיבורים במצולות
גיבורים במצולות (באנגלית: Kursk) הוא סרט דרמה בלגי-צרפתי בשפה האנגלית משנת 2018 בבימויו של תומאס וינטרברג, המבוסס על ספרו של רוברט מור, "זמן למות", שעוסק בסיפור האמיתי של אסון הצוללת קורסק בשנת 2000. בסרט מככבים מתיאס שונארטס, קולין פירת', לאה סדו, פיטר סימונוניצ'ק, מקס פון סידוב, מתיאס שווייגהופר ומיכאל ניקוויסט.
עלילה.
עלילת הסרט מבוססת על אסון טביעת הצוללת קורסק K-141, שבו מתו 118 מלחים רוסים.
קורסק טבעה במהלך תרגיל ימי של הצי הרוסי בים ברנץ, לאחר פיצוצים בתוך הצוללת. עשרים ושלושה מלחים שרדו את הפיצוצים וחיכו נואשות לעזרה בעוד החמצן שלהם הולך ואוזל. ממשלת רוסיה סירבה לעזרה מממשלות זרות במשך חמישה ימים לפני שהסכימה לסיוע מממשלות בריטניה ונורווגיה, אך זה כבר היה מאוחר מדי.
הפקה.
ב-17 באוגוסט 2015, הוכרז כי EuropaCorp מפתחת סרט המבוסס על אסון הצוללת משנת 2000 K-141 קורסק, וכי מרטין זנדבליט נשכר לביים את הסרט על פי תסריט מאת רוברט רודט, המבוסס על הספר "זמן למות" מאת רוברט מור. ב-21 בינואר 2016, דווח כי זנדלבליט לא יצטרף להפקה, וכי במקומו שכרה EuropaCorp את תומאס וינטרברג כבמאי.
ב-2 במרץ 2016, לוהק מתיאס שונארטס, ששיחק בעבר בסרט של וינטרברג הרחק מההמון הסואן (2015), לתפקיד ראשי בסרט. קולין פירת' הצטרף לצוות השחקנים ב-26 במאי 2016. לאה סדו הצטרפה ב-7 בפברואר 2017, בתפקיד טניה, אשתו של מיכאיל קלקוב, קצין הצי הרוסי, ששיחק את מתיאס שונארטס. רייצ'ל מקאדמס נשקלה בעבר לתפקיד טניה אך לבסוף לא לוהקה לתפקיד. דווח גם כי פירת' יגלם את דייוויד ראסל, מפקד בחיל הים הבריטי, אשר ניסה בכל מחיר לסייע ולהציל את החיילים הרוסיים חרף סירוב הממשל הרוסי.
ב-15 במרץ 2017, נמסר כי דמותו של ולדימיר פוטין נחתכה מהסרט לפני ששחקן לוהק לתפקיד. על פי The Hollywood Reporter, נשיא EuropaCorp, לוק בסון, רצה להעביר את מרכז הכובד של הסיפור למבצע החילוץ ולא לפוליטיקה שמאחורי האסון. אחת התאוריות שצוינו על ידי The Hollywood Reporter הייתה כי אף אחד בחברת EuropaCorp לא רצה לספוג פריצות סייבר, כפי שקרה לסרט ראיון סוף, בשל הכעס על דמותו של קים ג'ונג-און (ראו מתקפת ההאקרים על סוני בשנת 2014). פוטין כבר היה שמונה חודשים בתפקיד נשיא רוסיה כאשר הטרגדיה התרחשה בשנת 2000. הוא היה אמור להופיע כדמות משנה בסרט לפחות בחמש סצנות והיה אמור להיות מתואר באהדה בתסריט המקורי של הסרט, באופן שתכנן להדגיש מדוע לקח את הטרגדיה באופן אישי (אביו של פוטין היה צוללן לפני המלחמה).
ב-8 במאי 2017, פיטר סימוניצ'ק, מקס פון סידוב ומיכאל ניקוויסט לוהקו לתפקידים בסרט. עם זאת, ניקוויסט מת ב-27 ביוני.
מומחים לנושא - כמו העיתונאי רוברט מור, מחבר הרומן שעליו מתבסס הסרט, יחד עם דייוויד ראסל (קומודור הצי המלכותי הבריטי שניסה להציל את האנשים מקורסק) ומומחה הצוללות רמזי מרטין - שימשו כיועצים לסרט.
הפרויקט הופק על ידי חברת EuropaCorp הצרפתית עם Belga Productions הבלגית וחברת VIA EST מלוקסמבורג.
צילומים.